recursal/SuperWikiNEXT-32B huggingface dataset:
***பக்த ஸ்ரீ தியாகராஜா*** அல்லது ***ஸ்ரீ தியாகராஜா சரிதம்*** 1937 ஆம் ஆண்டு வெளியான ஒரு இந்திய தமிழ்த் திரைப்படமாகும். வீரேந்திர தேசாய் இயக்கத்தில் வெளியான இத்திரைப்படத்தில் மாதிரிமங்கலம் நடேச ஐயர், கமலா, சீதா ஆகியோர் முக்கிய பாத்திரங்களில் நடித்தனர்.

திரைக்கதை
---------

18 ஆம் நூற்றாண்டில் திருவாரூரில் பிறந்து திருவையாற்றில் வாழ்ந்தவரும், கருநாடக சங்கீத மும்மூர்த்திகள் எனப் போற்றப்படுபவர்களில் ஒருவருமான தியாகராஜ சுவாமிகளின் வாழ்க்கை வரலாற்றை அடிப்படையாகக் கொண்டது.

நடிகர்கள்
---------

மாதிரிமங்கலம் நடேச ஐயர்  

கமலா  

சீதா  

டி. கே. பி. சாஸ்திரி  

சி. பி. எஸ். மணி ஐயர்  

எஸ். கே. சுந்தரம்  

*கவை* கல்யாணம்  

ஏ. தனபால் செட்டியார்  

வி. பி. ஸ்ரீநிவாசன்  

*பேபி* கோகிலா  

*மாஸ்டர்* பிரணதார்த்திகரன்  

பத்மநாபாச்சார்  

இராஜகோபால ஐயர்

தயாரிப்பு விபரம்
----------------

1930 களில் கடவுளர்களையும் அவர்தம் அடியார்களையும் பற்றிய *பக்தி*ப் படங்கள் வெளியாகின. 1936-37 காலப்பகுதியில் மகாத்மா கபீர்தாஸ், பட்டினத்தார், மீராபாய், அருணகிரிநாதர், சுந்தரமூர்த்தி நாயனார், பக்த அருணகிரி, பக்த துளசிதாஸ், பக்தி புரந்தரதாச, பக்த ஜெயதேவ எனப் பல இறைவன் அடியார்களைப் பற்றிய திரைப்படங்கள் வெளிவந்து அவை பெரும் வரவேற்பையும் பெற்றன.  
அந்த வரிசையில் இராம பக்தரான ஸ்ரீ தியாகராஜர் பற்றிய இந்தத் திரைப்படம் வெளியானது. அக்காலத்தில் பம்பாயில் (இப்போது மும்பை) பிரபல திரைப்படத் தயாரிப்பு நிறுவனமாக விளங்கிய சாகர் மூவிடோன் இத் திரைப்படத்தைத் தயாரித்தது. இயக்குநர் வீரேந்திர தேசாய்க்கு போதிய தமிழறிவு இல்லாததால் சென்னையில் பிரபல சட்ட வல்லுநராக விளங்கியவரும், திரைப்படத்துறையில் பணியாற்றிக் கொண்டிருந்தவருமான டி. பி. கல்யாணராம சாஸ்திரி இணை இயக்குநராகப் பணியாற்றினார்.  
சென்னையில் அக்கால பிரபல வக்கீல் எம். பி. சுந்தரராஜன் கதை, வசனம் எழுதினார். அவரின் மகன் சிறுவன் பிரணதார்த்திகரன் ஒரு பாத்திரத்தில் நடித்தான். இந்தப் பிரணதார்த்திகரன் பின்நாளில் மும்பையில் இயங்கிய இந்தியன் பிலிம் டிவிசனில் தொகுப்புக்குப் பொறுப்பான மேலதிகாரியாகப் பணியாற்றினார்.

பாடல்கள்
--------

இத் திரைப்படத்தில் 32 பாடல்கள் இடம் பெற்றன. அநேகமாக எல்லாம் ஸ்ரீ தியாகராஜர் பாடிய தெலுங்கு கீர்த்தனைகள். கருநாடக இசைப் பாடகரான மாதிரிமங்கலம் நடேச ஐயர் தியாகராஜர் கீர்த்தனைகளைப் பாடி நடித்தார். இரண்டு பாடல்கள் தமிழில் அமைந்திருந்தன. தியாகராஜரிடம் வழிப்பறி செய்ய வந்த திருடர் கூட்டம் பாடும் ஒரு குழுப்பாடலும், தியாகராஜரின் *எவரெனி* என்ற தெலுங்கு கீர்த்தனையின் தமிழாக்கமாக *சிவனோ ..* என்ற பாடலும் இடம் பெற்ற தமிழ்ப் பாடல்களாகும்.

சான்றாதாரங்கள்
--------------

1. 1 2 3 4 5 6  கை, ராண்டார் (7 ஜூன் 2014). "Bhaktha Sri Thyagaraja (1937)". *தி இந்து*. 23 அக்டோபர் 2016 அன்று பார்க்கப்பட்டது.
2. 1 2  பிலிம் நியூஸ் ஆனந்தன் (2004) (in தமிழ்). *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். Archived from the original on 2016-11-02.. பார்த்த நாள்: 2016-10-23.
**நோமிடா சாண்டி** (*Nomita Chandy*) இந்தியாவின் கர்நாடக மாநிலம் பெங்களூரைச் சேர்ந்த ஓர் இந்திய சமூக சேவகர் ஆவார். ஆதரவற்ற குழந்தைகளின் மறுவாழ்வுக்கான சேவைகளுக்காக நன்கு அறியப்படுகிறார். 

சாண்டி பெங்களூரிலுள்ள அரசு சார்பற்ற நிறுவனமான ஆசிரயாவின் செயலாளராக இருந்தார். ஆதரவற்ற குழந்தைகளின் மறுவாழ்வுக்காக முக்கியமாக பணியாற்றினார். இந்த அமைப்பின் கீழ் சாண்டியும் அவரது சகாக்களும் நாட்டிற்குள் 2000 குழந்தைகளையும், அயலகக் குழந்தைகள் 1000 பேரையும் சட்டப்பூர்வமாக தத்தெடுப்பதற்கான ஏற்பாடுகளை செய்வதில் வெற்றி பெற்றனர். ஆசிரயா அமைப்பு நீல்பாக் என்ற ஒரு பள்ளியையும், புலம் பெயர்ந்த தொழிலாளர்களின் குழந்தைகளுக்கான பாதுகாப்பான மழலையர் காப்பகம் ஒன்றையும் நடத்துகிறது. இக்குழந்தைகள் பராமரிப்பு மையம் பார்வை குறைபாடுள்ள எட்டு குழந்தைகளையும் கவனித்துக்கொள்கிறது. இந்திய அரசு 2011 ஆம் ஆண்டு நோமிதா சாண்டிக்கு இந்தியாவின் நான்காவது மிக உயர்ந்த குடிமை விருதான் பத்மசிறீ விருதை வழங்கி சிறப்பித்தது.

நோமிடா சாண்டி 2015 ஆம் ஆண்டு மே மாதம் பெங்களுர் நகரில் காலமானார்.

மேற்கோள்கள்
-----------

1. ↑  "Ashraya Home". Ashraya. 2014. 19 November 2014 அன்று பார்க்கப்பட்டது.
2. ↑  "Ashraya about". Ashraya. 2014. 19 November 2014 அன்று பார்க்கப்பட்டது.
3. ↑  "TOI". TOI. 14 December 2011. 19 November 2014 அன்று பார்க்கப்பட்டது.
4. ↑  "The Hindu". The Hindu. 19 March 2011. 19 November 2014 அன்று பார்க்கப்பட்டது.
5. ↑  "Padma Shri" (PDF). Padma Shri. 2014. 15 நவம்பர் 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது.
6. ↑  Menon, Parvathi (6 June 2015). "Champion for the abandoned". *The Times of India*. 30 May 2018 அன்று பார்க்கப்பட்டது.

புற இணைப்புகள்
--------------

* "Nomita Chandy". *Video*. YouTube. 14 April 2013. 19 November 2014 அன்று பார்க்கப்பட்டது.
**நோயெதிர்ப்பியச் சிகிச்சை** (Immunotherapy) என்பது நோயெதிர்ப்பிய செயற்பாடுகளைத் தூண்டி, மேம்படுத்தி அல்லது அடக்கி நோய்களுக்குச் சிகிச்சையளிப்பதாகும். நோயெதிர்ப்பிய செயற்பாடுகளைத் தூண்டும் (அ) பெருக்கும் வழிமுறைகளைக் கொண்ட நோயெதிர்ப்பியச் சிகிச்சை முறைகள் **செயலூக்கப்பட்ட நோயெதிர்ப்பியச் சிகிச்சைகள்** (activation immunotherapies) எனப்படுகின்றன. அதே சமயம், நோயெதிர்ப்பிய செயற்பாடுகளைக் குறைக்கும் (அ) அடக்கும் நோயெதிர்ப்பியச் சிகிச்சை முறைகள் **ஒடுக்கப்பட்ட நோயெதிர்ப்பியச் சிகிச்சைகள்** (suppression immunotherapies) எனப்படுகின்றன.

நோயெதிர்ப்புத் திறன் மாற்றிகள்
------------------------------

நோயெதிர்ப்பியச் சிகிச்சையில் உபயோகப்படுத்தப்படும் முனைப்பான பொருட்கள் நோயெதிர்ப்புத்திறன் மாற்றிகள் (Immunomodulators) என்றழைக்கப்படுகின்றன. இவை மீள்சேர்ப் புரதங்கள், செயற்கையான, இயற்கையானப் பொருட்கள் எனப் பலதரப்பட்டவையாகும். உதாரணங்களாக, சைட்டோகைன்களைக் கூறலாம். நச்சுயிரிப் பெருக்கத் தடுப்பிகள் (இண்டெர்ஃபெரான்), பாக்டீரியாக்களின் உயிரணுச்சவ்வுப் பகுதிகள், சிறுமணிக்கலங்களை ஊக்குவிக்கும் காரணி (Granulocyte colony stimulating factor) போன்ற நோயெதிர்ப்புத்திறன் மாற்றிகள் நோயாளிகளில் உபயோகப்படுத்த அனுமதியளிக்கப்பட்டுள்ளது. தற்பொழுது உள்ள மருந்துகளைக் காட்டிலும் குறைந்த அளவு பக்கப் பிரச்சனைகளைக் கொண்டுள்ளதாலும், நோய்த்தொற்றுகளினால் ஏற்படும் பிணிகளில் குறைந்த அளவே நுண்ணுயிர் எதிர்ப்புத்தன்மையை (microbial resistance) உருவாக்குவதாலும் நோயெதிர்ப்பியச் சிகிச்சை முறைகள் வரவேற்கத்தக்கதாக உள்ளன.

மேற்கோள்கள்
-----------

1. ↑  "immunotherapies definition". *Dictionary.com*. 2009-06-02 அன்று பார்க்கப்பட்டது.
2. ↑  Yang Q, Hokland ME, Bryant JL, Zhang Y, Nannmark U, Watkins SC, Goldfarb RH, Herberman RB, Basse PH (July 2003). "Tumor-localization by adoptively transferred, interleukin-2-activated NK cells leads to destruction of well-established lung metastases". *Int. J. Cancer* **105** (4): 512–9. doi:10.1002/ijc.11119. பப்மெட்:12712443.
3. ↑  Järvinen R, Kaasinen E, Sankila A, Rintala E (August 2009). "Long-term efficacy of maintenance bacillus Calmette-Guérin versus maintenance mitomycin C instillation therapy in frequently recurrent TaT1 tumours without carcinoma in situ: a subgroup analysis of the prospective, randomised FinnBladder I study with a 20-year follow-up". *Eur. Urol.* **56** (2): 260–5. doi:10.1016/j.eururo.2009.04.009. பப்மெட்:19395154.
4. ↑  Masihi KN (July 2001). "Fighting infection using immunomodulatory agents". *Expert Opin Biol Ther* **1** (4): 641–53. doi:10.1517/14712598.1.4.641. பப்மெட்:11727500.

| * பா
* உ
* தொ
நோயெதிர்ப்பியல் பிரிவுகள் |
| --- |
| 
* அறுதியீட்டு நோயெதிர்ப்பியல்
* இனப்பெருக்க நோயெதிர்ப்பியல்
* உருவாக்க நோயெதிர்ப்பியல்
* என்புநோயெதிர்ப்பியல்
* தடுப்பாற்றலியல்
* நோயெதிர்ப்பியச் சிகிச்சை
* நோயெதிர்ப்பியவேதியியல்
* நோயெதிர்ப்புக்கருத்தியல்
* நோயெதிர்ப்புக்கல்வி
* புற்றுநோயெதிர்ப்பியல்
* மரபார்ந்த நோயெதிர்ப்பியல்
* மருத்துவ நோயெதிர்ப்பியல்

 |
**வாசிண்டன்** (Washington) என்பது ஐக்கிய அமெரிக்க நாடுகளில் அமைந்துள்ள நியூ சேர்சி மாநிலத்தின் பேர்கென் மாவட்டத்தில் அமைந்துள்ள ஒரு நகரியம் ஆகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.665 சதுர கிலோ மீற்றர் பரப்பளவைக் கொண்டுள்ளது. இதில் 7.534 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.130 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,102 ஆகும். வாசிண்டன் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,208.0 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
| *பக்தி நாதம் (இதழ்)* |
| --- |
|  |
| **இதழாசிரியர்** | கார்த்திகை மைந்தன் |
| **துறை** | ஆன்மீகம் |
| **வெளியீட்டு சுழற்சி** | மாதம் ஒருமுறை |
| **மொழி** | தமிழ் |
| **முதல் இதழ்** | ஏப்ரல் 2011 |
| **இறுதி இதழ்** | தொடர்கிறது |
| **இதழ்கள் தொகை** | தொடர்கிறது |
| **வெளியீட்டு நிறுவனம்** | மாதவம் பதிப்பகம் |
| **நாடு** | தமிழ்நாடு |
| **வலைப்பக்கம்** | www.bakthinadham.com |

**பக்தி நாதம்** என்பது தமிழகத்திலிருந்து தமிழில் வெளிவரும் ஒரு ஆன்மீக மாத இதழ் ஆகும். இது அச்சு வடிவத்திலும் இணையத்தில் மின் இதழாகவும் படிக்கக் கிடைக்கின்றது[]. **பக்தி நாதத்தின்** ஆசிரியராக கவிஞர். கார்த்திகை மைந்தன் செயல்படுகிறார்.

உள்ளடக்கம்
----------

பக்தி நாதம் இதழில் ஆன்மீகச் செய்திகள், ஜோதிடம், இந்து மதப் பண்பாடுகள் மற்றும் கலாச்சாரக் கட்டுரைகள் முதலானவை வெளிவருகிறது. இந்த ஆன்மீக இதழ், தகவல்களை அளிக்கும் இதழாக இருப்பதோடு கற்றும் தருகிறது. சுயமாக ஜாதகம் கணிக்க, பஞ்சாங்கம் பார்க்க கற்றுக் கொள்ள உதவும் வகையில் கட்டுரைகள் வெளியிடப்படுகின்றன. ஆன்மீக தலங்களின் வரலாற்றுப் பின்னணி மற்றும் அறிவியல் பின்புலங்களை அறிந்து கொள்ள உதவும் கட்டுரைகள் வெளியிடப்படுகின்றன.

வெளியிணைப்புகள்
---------------

பக்திநாதம்
[*தொடர்பிழந்த இணைப்பு*]
**ரோசா இல்தா ராமோசு** (**Rosa Hilda Ramos)** கோல்ட்மேன் சுற்றுச்சூழல் பரிசைப் பெற்ற இரண்டாவது புவேர்ட்டோ ரிக்கன் குடிமகனாவார். இவர் தனது சொந்த ஊரான கட்டானோ, புவேர்ட்டோ ரிக்கோவை தளமாகக் கொண்டு வாழ்ந்து வருகின்ற ஓர் இல்லத்தரசி மற்றும் சுற்றுச்சூழல் ஆர்வலர் ஆவார். 

கோல்டுமேன் சுற்றுச்சூழல் விருது உலகெங்கிலும் உள்ள அடிமட்ட சுற்றுச்சூழல் ஆர்வலர்களுக்கு வழங்கப்படும் மதிப்புமிக்க விருதாகும். பசுமை நோபல் பரிசு என்றும் இது பிரபலமாக அறியப்படுகிறது. 

புவேர்ட்டோ ரிக்கோவின் கட்டானோவில் உள்ள மாசுபடுத்தும் தொழிற்சாலைகளின் பாதிப்பிலிருந்து லாசு குச்சரில்லாசு சதுப்புநிலத்தை வளர்ச்சியினால் ஏற்பட்டும் அழிவிலிருந்து காப்பாற்ற உதவியதற்காக ராமோசுக்கு இவ்விருது வழங்கப்பட்டது. இச்சதுப்பு நிலம் இப்பகுதியின் கடைசி திறந்தவெளி மற்றும் பிராந்தியத்தின் மிகப்பெரிய ஈரநில சுற்றுச்சூழல் அமைப்புகளில் ஒன்றாகும்.

அரசாங்க நிறுவனமான புவேர்ட்டோ ரிக்கோ மின்சார சக்தி ஆணையத்தை எதிர்த்து இப்பகுதியின் முக்கிய காற்று மாசுபாட்டையும் இவர் வெற்றிகரமாக எதிர்த்துப் போராடினார். வளிமண்டலத்தில் வெளியேற்றப்படும் மாசுபடுத்திகளின் அளவை வியத்தகு முறையில் குறைக்க பொது பயன்பாட்டை கட்டாயப்படுத்தி 7 மில்லியன் டாலர் அபராதம் செலுத்துமாறு ஆணையத்தை ராமோசு கட்டாயப்படுத்தினார்.

2008 கோல்டுமேன் சுற்றுச்சூழல் பரிசு 150,000 நாணய மானியம், ஏப்ரல் 14, 2008 அன்று கலிபோர்னியாவின் சான் பிரான்சிசுகோவில் ஏழு பெறுநர்களுக்கு வழங்கப்பட்டது.

மேற்கோள்கள்
-----------

1. ↑  ADENDI
[*தொடர்பிழந்த இணைப்பு*]
2. ↑  "Rosa Hilda Ramos". *Goldman Environmental Foundation* (ஆங்கிலம்). 2021-07-18 அன்று பார்க்கப்பட்டது.

* கோல்ட்மேன் சுற்றுச்சூழல் பரிசு
* வோல் ஸ்ட்ரீட் ஜர்னல்
* ஓட் இதழ் பரணிடப்பட்டது 2011-09-29 at the வந்தவழி இயந்திரம்
* TreeHugger.com (நேர்காணல்) பரணிடப்பட்டது 2011-09-11 at the வந்தவழி இயந்திரம்
**வைசியர்** எனப்படுவது , பண்டைக்கால வட இந்தியா வில் வழங்கிவந்த *வருணம்* எனப்பட்ட, படிநிலை இயல்பு கொண்ட நான்கு சமூகப் பிரிவுகளுள் ஒன்றாகும். பிராமணர், சத்திரியர், **வைசியர்**, சூத்திரர் என்னும் வகுப்புக்களை உள்ளடக்கிய இவ் வருணப் படிநிலை அமைப்பில் *வைசியர்* மூன்றாம் நிலையில் வைக்கப்பட்டிருந்தனர். 

வணிகரும், கைவினைஞரும் இவ்வகுப்பில் அடங்கியிருந்தனர். இம் முறையில் சூத்திரர் தவிர்ந்த ஏனைய வகுப்பினர் இருபிறப்பாளர் எனப்பட்டனர். இவர்கள் வேதக் கல்வியைப் பெற்றுக் கொள்வதற்கான தொடக்கமாகக் கருதப்படும் பூணூல் அணியும் சடங்குக்கு உரிமை கொண்டிருந்தவர்கள் .

சொற்பிறப்பு
-----------

*வைசியர்* என்னும் சொல் *வாழ்தல்* எனப்பொருள்படும் *விஷ்* என்னும் சமக்கிருத வேர்ச்சொல்லின் அடியாகப் பிறந்தது. *அண்டம்* என்னும் பொருள்தரும் *விஷ்வ* என்னும் வட இந்திய மொழிகளில் காணும் சொல்லும் இதே அடியைக் கொண்டதே. இலத்தீன் சொல்லான *வில்லா* *(villa)*, கிரீனிச் (Greenwich) போன்ற இடப் பெயர்களில் காணப்படும் *wich* ஆகியனவும் இதே போன்ற வேரை உடையனவே.

வைசியர் இயல்புகள் மற்றும் கடமைகள்
---------------------------------

* இயல்புகள் :-வாணிபம் செய்தல், பயிரிடுதல்,ஏமாற்றாமை, கிடைத்த பொருளைக் கொண்டு மன நிறைவு அடைதல்.

* வைசியர் கடமைகள் :- வைசியர்கள் வாணிபம் நடத்த இயலாத ஆபத்தான காலங்கள் நீங்கும் வரை, நெசவுத் தொழில் செய்தல் மற்றும் வேளாளர்களின் கடமைகளைப் பின் பற்றி, பாய் முடைதல் போன்ற சிறு தொழில்கள் செய்து பிழைத்துக்கொள்ளலாம்.

மேற்கோள்கள்
-----------

1. ↑  "India Caste system, ancient India Caste System". 2017-09-01 அன்று மூலம் பரணிடப்பட்டது. 2017-09-29 அன்று பார்க்கப்பட்டது.

வெளி இணைப்புகள்
---------------
கோளிடை ஊடகத்தில், சூரியனின் சுழலும் காந்தப் புலத்தின் தாக்கத்தால் ஏற்படும் பார்க்கர் சுருள் வடிவத்தை இங்கே காணலாம். இதில் பார்க்கர் சுருளிடையே புதன், வெள்ளி, பூமி, செவ்வாய், வியாழன் ஆகிய 5 கோள்கள் உள்ளன.
பார்க்கர் சுருள்
**பார்க்கர் சுருள்** என்பது, சூரியனின் காந்தப்புலம் சூரிய மண்டலத்தில் விரிந்து செல்லும்போது உண்டாகும் வடிவத்தைக் குறிக்கும். சட்டக் காந்தத்தின் காந்தப்புலத்தின் வடிவத்தைப் போலன்றி, சூரியனின் விரிவுப் புலம் ஒரு எண்கணிதச் சுருளாக முறுக்கம் அடைந்துள்ளது. இது சூரியக் காற்றின் காந்தநீர்மவியக்கத் தாக்கத்தினால் ஏற்படுகிறது. சூரியக் காற்றையும் அதோடு தொடர்புடைய பல தோற்றப்பாடுகளையும், 1950களில், எதிர்வு கூறிய இயூசீன் பார்க்கரின் பெயரைத் தழுவியே இவ் வடிவத்துக்குப் பெயர் இடப்பட்டுள்ளது. கோளிடை ஊடகத்தில் சூரியனின் சுருள் வடிவக் காந்தப்புலத்தின் தாக்கம், சூரிய மண்டலத்தின் மிகப் பெரிய அமைப்பை உருவாக்குகிறது.

சூரியக் காற்றின் பார்க்கர் சுருள் வடிவம் சூரிய மண்டலத்தின் வெளிப் பகுதியில் சூரியனின் காந்தப்புலத்தில் மாற்றத்தை ஏற்படுத்துகிறது. சூரியனில் இருந்து 10-20 வானியல் அலகுகளுக்கு அப்பால், காந்தப் புலம் சுருள்வளைய வடிவம் உடையதாக இருக்கும். சட்டக் காந்தத்தில் இருப்பதுபோல் வடமுனையில் இருந்து தென்முனைக்குச் செல்லும் முனையச் சார்பு கொண்டதாகவோ, சூரியன் சுற்றாவிட்டல் சூரியக் காற்றோட்டத்திலிருந்து எதிர்பார்க்கக்கூடிய உள் நோக்கிய அல்லது வெளி நோக்கிய ஆரைப் போக்கமைவு கொண்டதாகவோ இருப்பதில்லை. இந்தச் சுருள் வடிவம், சூரிய மண்டலத்தின் வெளிப் பகுதியில் சூரியக் காந்தப்புலத்தின் வலிமையைக் கூட்டுகிறது.

இந்தச் சுருள் வடிவம், புல் தரைச் சுழலும் நீர் தெளிப்பானிலிருந்து வெளிவரும் நீரின் கோலத்தை ஒத்தது. சூரியக் காற்று சூரியனிலிருந்து சீரான வீதத்தில் வெளியேறுகிறது. ஆனால் இந்தச் சூரியக் காற்றை வெளியேற்றும் சூரியனின் மேற்பரப்பில் உள்ள குறிப்பிட்ட பகுதிகள் சூரியனின் சுழற்சியுடன் சேர்ந்து சுழல்கின்றன. இது அவற்றிலிருந்து வெளியேறும் சூரியக் காற்றை வெளியில் சுருள் வடிவில் அமைக்கிறது. தெளிப்பானிலிருந்து வரும் நீர்த்தாரையைப் போலன்றி, சூரியக் காற்று காந்தப் புலத்துடன் பிணைக்கப்பட்டு உள்ளது. ஆகவே, காந்தப் புலக் கோடுகள் சூரியக் காற்றுப் பொருளுடன் பிணைந்து இருப்பதால், காந்தப்புலக் கோடுகளும் சுருள் வடிவத்தைப் பெறுகின்றன.

சூரியனின் நடுக் கோட்டைவிட அதன் துருவப் பகுதிகள் குறைந்த வேகத்துடன் சுற்றும் வேறுபாடான சூரியனின் சுழற்சிக்கு பார்க்கரின் சுருளும் காரணமாக இருக்கக்கூடும். சூரியனின் காந்தப் புலம் சூரியக் காற்றை நெறிப்படுத்துகிறது. அத்துடன், சூரியக் காற்று பெரும்பாலும் துருவப் பகுதியில் இருந்து வெளியேறுவதால் உருவாகும் சுருள் வடிவம், காந்த இழுவிசையினால், ஒரு முறுக்குப் பின்னிழுவையை உண்டாக்குகிறது.

குறிப்புக்கள்
-------------

1. ↑

வெளியிணைப்புக்கள்
-----------------

வூல்ஃபிராம் செயல்முறை விளக்கத் திட்டம் (ஆங்கில மொழியில்)
**ரோசுலாந்து** (**Roseland**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் எசுசெக்சு கவுன்டியில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இப்பெருநகரம் 3.56 சதுர கிலோ மீற்றர் பரப்பளவைக் கொண்டுள்ளது. இதில் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 3.54 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,819 ஆகும். ரோசுலாந்து நகரத்தின் மக்கள் தொகை அடர்த்தி ஒரு கிலோ மீற்றருக்கு 1,644.4 குடிமக்கள் ஆகும்.

மேற்கோள்கள்
-----------

1. ↑  Profile of General Demographic Characteristics: 2010 for Belleville township, Essex County, New Jersey பரணிடப்பட்டது 2012-04-02 at the வந்தவழி இயந்திரம், New Jersey Department of Labor and Workforce Development. Accessed March 3, 2012.
2. ↑  Census 2010: Essex County, *Asbury Park Press*. Accessed June 3, 2011.
**ரோசி தாமஸ்** (1927-2009) இந்தியாவின் கேரளாவைச் சேர்ந்த மலையாள மொழி இலக்கிய எழுத்தாளராவார்.

வாழ்க்கை வரலாறு
---------------

மலையாள மொழி இலக்கிய விமர்சகரும், எழுத்தாளருமான மனச்சேரி பௌலோஸ் பால் மற்றும் மேரி பால் ஆகியோரின் மகளாக 1927 ஆம் ஆண்டு கேரளாவில் ரோசி தாமஸ் பிறந்துள்ளார்.  திருச்சூர் மற்றும் [எர்ணாகுளம்|எர்ணாகுளத்தில்]] தனது பள்ளிப்படிப்பை முடித்த ரோசி, ஆலுவாவில் உள்ள யூ சி கல்லூரியில் பட்டமும் பெற்றுள்ளார். அதைத்தொடர்ந்து தனது தந்தையான எம்.பி.பாலின் தனிப்பயிற்சி கல்லூரியில் ஆசிரியராக பணியாற்றினார், மலையாள நாடக ஆசிரியரும் இலக்கிய விமர்சகருமான சி.ஜே.தாமஸ் என்பவரை மணந்த இவர் அவரது முப்பத்தி ஒன்றாவது வயதிலேயே கணவரை இழந்து கைம்பெண்ணானர்.தனது கணவரின் இறப்பிற்கு பிறகு, முறையாக ஆசிரியக்கல்வி பயின்ற இவர், அதன் பின்னே கட்டுரைகளையும், புதினங்களையும் எழுத ஆரம்பித்தார். அவரது சிறந்த படைப்புகளில் ஒன்றான ***இவன் என்டே பிரிய சிஜே*** என்பது அவரது கணவரைப் பற்றிய நினைவு குறிப்புகளே ஆகும். இவரும் 16 டிசம்பர் 2009 அன்று அவரது எண்பத்திரண்டாவது வயதில் காலமானார்.

தேர்ந்தெடுக்கப்பட்ட படைப்புகள்
------------------------------

* *இவன் என்டே பிரிய* சிஜே( சுயசரிதை )
* *உறங்குன்னா சிம்ஹம்* (எம்.பி பால் பற்றிய நினைவு)
* *அன்னி (நாவல்)*
* *ஜலகக்காட்சி* (கட்டுரைகள்)
* *மலவெல்லம்*
* *அமெரிக்காவில் ஒரு மலையாளப்பெண்* ( பயணக்கட்டுரை )

### மொழிபெயர்ப்புகள்

* பொக்காசியோ
* *விலங்கு பண்ணை*
* *பல பசிகள்*

மேற்கோள்கள்
-----------

1. ↑  Staff (2009-12-17). "റോസി തോമസ് അന്തരിച്ചു". *malayalam.oneindia.com* (மலையாளம்). 2019-04-10 அன்று பார்க்கப்பட்டது.
2. ↑   (In Malayalam)
**ரோசென்மண்டாக்** (***Rosenmontag*** (ஆங்கில மொழி: *Rose Monday*) என்பது செர்மனியத் திருவிழா ஆகும். இது ஒவ்வோர் ஆண்டும் கிறித்தவரகளின் தவக் காலம் தொடங்கும் நாளான திருநீறுப் புதனுக்கு முந்தைய திங்களன்று கோலாகலமாகக் கொண்டாடப்படுகிறது. செவ்வாயன்று கொண்டாடப்படும் "மார்டி கிறாஸ்" இதே போன்றதுதான். ரோஸ் திங்கள் ஜெர்மனி, ஆஸ்திரியா, சுவிட்சர்லாந்து, பெல்ஜியம் (யுபன்) உள்ளிட்ட ஜெர்மன் மொழி பேசும் நாடுகளில் கொண்டாடப்படுகிறது, குறிப்பாக பெர்ன், டூசல்டார்ஃப், ஆசேன் மற்றும் மெயின்ஸ் ஆகியவற்றில் ரைன்லேண்ட் கார்னிவல் கோட்டை போன்ற இடங்களில் , பான், தியூசல்டோர்ஃபு, ஆஃகன், மைன்ஸ். மிகவும் சிறப்பாக கொண்டாடப்படுகிறது.

இந்தத் திருவிழாவானது ஜெர்மன் மொழியில் ரோசென்மண்டாக் என்று அழைக்கப்படுகிறது. இது ரோசஸ் மொண்டாக் என்ற இரு சொற்களின் சேர்கையாகும். இதில் ரோசஸ் என்பதன் பொருள் களியாட்டம் என்பதாகும் மொன்டாக் என்பதன் பொருள் திங்கள் என்பது ஆகும்.

மீள்பார்வை
----------

இந்தத் திருவிழாவில் கலந்துகொள்ளும் இளைஞர்கள், பொதுமக்கள் போன்றவர்கள் அரசியல் தலைவர்களின் பொம்மைகளைச் செய்து நையாண்டி செய்தபடி வருகிறார்கள். அப்படி வருபவர்களும் தங்களுக்குப் பிடித்த கதாபாத்திரங்கள்போல ஒப்பனை செய்துகொண்டு வருவது பார்ப்பவர்களை நகைப்பில் ஆழ்த்தும். திருவிழாவுக்காக வடிவமைக்கப்படும் உலக அரசியல் தலைவர்களின் கேலிச் சித்திரப் பொம்மைகளைப் பார்க்க திருவிழாவின்போது உலகம் முழுவதிலிருந்தும் சுற்றுலாப் பயணிகள் ஜெர்மனியில் குவிந்துவிடுகின்றனர். 2018 ஆண்டு நடைபெற்ற இந்த விழாவில் சுமார் பத்தாயிரத்துக்கும் மேற்பட்ட வெளிநாட்டவர்கள் பங்கேற்றுள்ளனர். பல்வேறு கருத்துகளை வெளிப்படுத்தும் 74 வகையாகன கேலிச் சித்திர பொம்மைகள் இந்த ஆண்டு நடைபெற்ற விழாவில் இடம்பெற்றன.

மேற்கோள்கள்
-----------

1. ↑  "Rosenmontag 2018: What is it and how is it celebrated?". *www.aljazeera.com*. 2018-02-12 அன்று பார்க்கப்பட்டது.
2. ↑  "Shrove Monday in Germany". timeanddate.com. 2013-02-10 அன்று பார்க்கப்பட்டது.
3. ↑  "Karneval revellers brave chilly rain for Rosenmontag parade" பரணிடப்பட்டது 2009-02-25 at the வந்தவழி இயந்திரம், AFP/thelocal.de 23 February 2009. Retrieved 24 February 2009
4. ↑  Riedemann, Margaret. "Rose Monday Parade – Carnival Monday in Duesseldorf". 2013-02-16 அன்று மூலம் பரணிடப்பட்டது. 2013-02-10 அன்று பார்க்கப்பட்டது.
5. ↑  Abrams, Michael (31 January 2013). "Mainz: Colorful Rosenmontag parade is the highlight of Fastnacht". Stars and Stripes. 2013-05-13 அன்று மூலம் பரணிடப்பட்டது. 2013-02-10 அன்று பார்க்கப்பட்டது.
6. ↑  ரேணுகா (23 பெப்ரவரி 2018). "நையாண்டி பொம்மைத் திருவிழா!". *கட்டுரை*. தி இந்து தமிழ். 23 பெப்ரவரி 2018 அன்று பார்க்கப்பட்டது.
**பங்கஜ் ராமன்பாய் படேல்** (*Pankaj Ramanbhai Patel*) (பிறப்பு 1952/1953) ஒரு இந்திய பில்லியனர் தொழிலதிபர், மற்றும் இந்தியாவின் ஐந்தாவது பெரிய மருந்து தயாரிப்பு நிறுவனமான காடிலா ஹெல்த்கேரின் தலைவர் .

ஆரம்பகால வாழ்க்கை
-----------------

பங்கஜ் படேல் ஒரு குஜராத்தி. படேல் குஜராத் பல்கலைக்கழகத்தில் இளங்கலை மருந்தியல் மற்றும் முதுநிலை மருந்தியல் பட்டங்களையும், மும்பை பல்கலைக்கழகத்தில் அறிவியல் மற்றும் சட்டத்தில் இளங்கலை பட்டங்களையும் பெற்றுள்ளார்.  பட்டம் பெற்ற பிறகு, அவர் காடிலா ஹெல்த்கேரில் சேர்ந்தார், இது வைட்டமின்கள் தயாரிக்க 1952 ஆம் ஆண்டில் அவரது தந்தையால் நிறுவப்பட்டது.

தொழில்
------

2017 ஆம் ஆண்டில், அவர் FICCI இன் தலைவரானார். கொல்கத்தா இந்திய அறிவியல் கல்வி மற்றும் ஆராய்ச்சி நிறுவனத்தின் (ஐ.ஐ.எஸ்.இ.ஆர்) ஆட்சிக்குழுமத்தின் தலைவராக உள்ளார். மேலும் புவனேசுவர் இந்திய தொழில்நுட்ப நிறுவனத்தின் (ஐ.ஐ.டி) ஆட்சிக் குழுமத்தின் உறுப்பினர்; அகமதாபாத் இந்திய மேலாண்மை நிறுவனத்தின் நிதிக் குழுவின் தலைவர்; உதயப்பூர் ஐ.ஐ.எம் தலைவர்; தி அகமதாபாத் பல்கலைக்கழக ஆட்சிக்குழும உறுப்பினர், அகமதாபாத் பல்கலைக்கழக வாழ்க்கை அறிவியல் பள்ளியின் தலைவர்; மேலாண்மை அவையின் உறுப்பினர் மேலாண்மை கல்விக்கான நர்சீ மோன்ஜி நிறுவனத்தின் மேலாண்மை ஆட்சிக்குழும உறுப்பினர்; மற்றும் செயற்குழுத் தலைவர், குஜராத் புற்றுநோய் சங்கத்தின் செயற்குழுத் தலைவர் மற்றும் பொறுப்பாளர்; குஜராத் புற்றுநோய் ஆராய்ச்சி நிறுவனத் தலைவர் ஆகிய பொறுப்புகளை வகித்தார்.

படீலின் தலைமையின் கீழ் காடிலாவின் வளர்ச்சியை அங்கீகரிக்கும் விதமாக இந்திய தொழில் மற்றும் பொருளாதார வல்லுநர்களின் அறக்கட்டளை [2003] "2003 ஆம் ஆண்டின் சிறந்த மருந்து நாயகன்" என்று பெயரிடப்பட்டது.  அந்த நேரத்தில், சைடஸ் காடிலா 2005 ஆம் ஆண்டில் இந்தியாவில் மூன்றாவது பெரிய மருந்து நிறுவனமாக மாறும் என்று படேல் கணித்தார்.

இருப்பினும், நிறுவனத்தின் அதிர்ஷ்டம் தலைகீழாக மாறியது. படேல் 2005 க்குள் பணக்கார இந்தியர்களின் பட்டியலில் இருந்து வெளியேறினார்.

குஜராத்தில் உள்ள சைடஸ் மருத்துவமனைத் தொடர்களின் தலைவராக உள்ளார்.

தனிப்பட்ட வாழ்க்கை
------------------

டாக்டர் பி. டி. படேலின் மகள் பிருதி படேலை மணந்தார். அவர்களுக்கு இரண்டு குழந்தைகள் உள்ளனர். இவர்களது மகன் டாக்டர் ஷார்வில் படேல் காடிலா ஹெல்த்கேர் லிமிடெட் நிறுவனத்தின் நிர்வாக இயக்குநராக உள்ளார், மேலும் மேஹாவை மணந்தார். இவர்களது மகள் சிவானி துஷ்யந்த் டி படேலின் மகன் பிரணவ் டி படேலை திருமணம் செய்து கொண்டார்.

ஆகஸ்ட் 2012 இல், படேல், சின்டெக்ஸ் இண்டஸ்ட்ரீஸின் தலைவர் தினேஷ் படேலுடன் சேர்ந்து ஒரு சேலஞ்சர் -604 ஜெட் விமானத்தை வாங்கினார்.

மேற்கோள்கள்
-----------
**பார்க்கர்** 2013ம் ஆண்டு வெளிவந்த அமெரிக்க குற்ற திகில் திரைப்படமாகும். இப்படத்தை இயக்கியுள்ளவர் 'டெய்லர் ஷாக் ஃபோர்டு'; இவர் ஆல்பங்கள் பல இயக்கியவர், பல படங்களில் பரிமளித்தவர். பார்க்கர் படக்கதை டொனால்டு ஈ வெஸ்லேக் எழுதிய 'ஃப்ளாஷ்ஃபயர்' புதினத்தின் அடிப்படையில் உருவாகியிருக்கிறார். இப்படத்துக்கு இசை - டேவிட் பக்லி, ஒளிப்பதிவு - ஜே. மைக்கேல் மருரா ஸ்டுடியோ.

தமிழில்
-------

'பார்க்கர்' இந்திய மொழிகளிலும் வெளியானது. தமிழில் நந்தன், விஜயராம், ராஜ், வழங்க தமிழ்த்திரை நிறுவனம் வெளியிட்டது. இதுவரை ஜேசன் ஸ்டேதம் நடித்த படங்களிலேயே அதிகமான, மிரட்டலான அதிரடி காட்சிகள் நிறைந்த படமாக உருவாகியிருக்கிறது. இத்திரைப்படத்தை வெளியிட்ட தமிழ்த்திரை நிறுவனம் அடுத்தவதாக ‘பிரபா’ என்ற நேரடி தமிழ்ப்படத்தை தயாரிக்க இயக்குனர் நந்தன் இத்திரைப்படத்தை இயக்குகிறார்.

நடிகர்கள்
---------

* ஜேசன் ஸ்டேதம்
* ஜெனிஃபர் லோபஸ்

வெளி இணைப்புகள்
---------------

* Official website பரணிடப்பட்டது 2019-10-08 at the வந்தவழி இயந்திரம்
* இணையதள திரைப்பட தரவுத்தளத்தில் *Parker*
* அழுகிய தக்காளிகள் தளத்தில் *Parker*
* மெடாகிரிடிக்கில் *Parker*
* பாக்சு ஆபிசு மோசோவில் *Parker*
இந்திய மயில்
 பங்கபுரம் கோட்டையின் உள்ளே மயில்கள் சரணாலயம்
பங்கபுரம் மயில் சரணாலயம் (Bankapura Peacock Sanctuary) கருநாடகாவிலுள்ள இரண்டு மயில் சரணாலயங்களில் ஒன்றாகும். ஒன்று ஆவேரி மாவட்டத்தில் பங்கபுரம் கோட்டையின் உள்ளேயும், மற்றொன்று மண்டியா மாவட்டத்தில் ஆதிச்சுஞ்சனகிரியில் அமைந்துள்ளது. 

இப்பகுதியில் கிலாரி மாடுகளுக்கு பிரத்யேகமாக வளர்க்கப்படும் தீவனச் சாகுபடியால் இது சிறந்த மயில் வாழ்விடமாக மாறியுள்ளது. கோட்டையிலுள்ள அகழி சுமார் 36 கி.மீ நீளமும், 10–15 மீட்டர் அகலமும், 7–8 மீட்டர் ஆழமும் கொண்டது. 

அகழியின் கரைகள் அகாசியா, வேம்பு மற்றும் அத்தி போன்ற தாவரங்களால் மூடப்பட்டுள்ளன. கால்நடைகளுக்காக வளர்க்கப்படும் மக்காச்சோளம் , சோளம் போன்றத் தானியங்கள் மயில்களுக்கு சிறந்த உணவாக இருக்கிறது. இரண்பென்னூர் வட்டத்தைச் சுற்றி அதிக அளவில் மயில்கள் காணப்படுகின்றன

சரணாலயம்
--------

பங்கபுரத்திலுள்ள "நவிலு பக்சிதாமா"  மயில்களின் பாதுகாப்பு மற்றும் இனப்பெருக்கம் ஆகியவற்றில் பிரத்தியேகமாக ஈடுபட்டுள்ள நாட்டின் இரண்டாவது சரணாலயம் ஆகும்.

இப்பகுதியில் மயில்களின் பெரும் இருப்பைப் புரிந்துகொண்ட இந்திய அரசு, சூன் 9, 2006 அன்று பங்கபுரத்தை மயில்கள் சரணாலயமாக அறிவித்தது. இந்த சரணாலயம் 139 ஏக்கர் நிலப்பரப்பில் அமைந்துள்ளது. இது வரலாற்று சிறப்புமிக்க கோட்டையின் எச்சங்களைக் கொண்டுள்ளது. நிலத்தின் உயரமான மேடு மற்றும் ஆழமான அகழிகள் இந்த பறவைகளுக்கு சரியான இருப்பிடத்தை வழங்கியுள்ளன. இந்த சரணாலயம் முதல் உலகப் போருக்குப் பின்னர் 1919இல் அமைக்கப்பட்ட கால்நடை வளர்ப்பு பண்ணையில் அமைந்துள்ளது. இந்த பண்ணை சரணாலயத்தின் மொத்த 139 ஏக்கரில் (0.56 கிமீ 2) 90 ஏக்கரில் (360,000 மீ 2) அமைந்துள்ளது.

தோராயமான மதிப்பீட்டின்படி, சரணாலயத்தில் 1,000 க்கும் மேற்பட்ட மயில்கள் உள்ளன. மேலும், மனித தலையீடு குறைவாக இருப்பதால் இந்த பறவைகளின் இனப்பெருக்கம் அதிகமாக இருக்கிறது.

பிற பறவைகள்
-----------

பங்கபுரம் கோட்டை மயில்களுக்கு மட்டுமல்லாமல், கொம்பு ஆந்தை, தவிட்டிச் சிலம்பன், மேக்பை, ராபின், பச்சைப் பஞ்சுருட்டான், பக்கி, மைனா, கருஞ்சிட்டு, மணிப்புறா, கிளிகள், மீன் கொத்தி, இந்திய சாம்பல் இருவாச்சி, நீலவால் பஞ்சுருட்டான், தையல்சிட்டு போன்ற பல பறவைகளுக்கும் வீடாகும்.

மேற்கோள்கள்
-----------

1. ↑  "Bankapur's peacocks call for help". 2013-05-04 அன்று பார்க்கப்பட்டது.
2. ↑  "Peacock Paradise". 2012-04-06 அன்று மூலம் பரணிடப்பட்டது. 2008-08-12 அன்று பார்க்கப்பட்டது.
**ரோசாப்பூப் போர்கள்** (*Wars of the Roses*) என்பது இங்கிலாந்தில் கி.பி. 1453 முதல் 1485 வரை நடைபெற்ற போர்கள் ஆகும். இங்கிலாந்து வரலாற்றில் இது ஒரு முக்கிய நிகழ்ச்சியாகக் கருதப்படுகிறது.

நான்காம் எட்வர்ட் அரசரின் சந்ததியினர்களுக்குள் ஏற்பட்ட குடும்பச்சச்சரவால் அரசியல் குழப்பம் உண்டானது. இது இறுதியில் சண்டைக்கு இட்டுச் சென்றது. யார்க்கிஸ்டுகளும் லங்காஸ்டிரியர்களும் தங்கள் தங்கள் உரிமையினை நிலைநாட்டி ஆட்சியைப் பிடிக்க வேண்டும் என எண்ணினர். மன்னரது ஊழல் ஆலோசகர்கள், ஊழல் அமைச்சர்கள் ஆகியோரை நீக்க வேண்டும் என்பதற்காக இப்போர் ஏற்பட்டது. யார்க்கிஸ்டுகள் தங்கள் அடையாளச் சின்னமாக வெள்ளை ரோசாவையும், லங்காஸ்டிரியர்கள் சிவப்பு ரோசாவையும் அடையாளச் சின்னமாக அணிந்து போரிட்டனர். எனவே இப்போர்கள் ரோசாப்பூப் போர்கள் என்று அழைக்கப்பட்டன. இப்போர்களின் இறுதியில் லங்காஸ்ட்ரியர்கள் வெற்றியடைந்தனர். 1485-ல் அரசனான ஹென்றி டியூடர் 1486 ஆம் ஆண்டில் இரு பிரிவினரையும் ஒன்றிணைப்பதற்காக யார்க்கிஸ்ட் மன்னனான நான்காம் எட்வர்டின் மகள் எலிசபெத்தைத் திருமணம் செய்துகொண்டான். இதனால் டியூடர் சபை இங்கிலாந்து மற்றும் வேல்ஸில் தனது ஆட்சியை 117 ஆண்டுகளுக்குத் தொடர்ந்தது.

வெளி இணைப்புகள்
---------------

* The Wars of the Roses பரணிடப்பட்டது 2018-03-23 at the வந்தவழி இயந்திரம் Has a large article on 'Soldiers and Warfare during the Wars of the Roses
* warsoftheroses.com includes a map, timeline, info on major players and summaries of each battle
* diagram of the Wars of the Roses
**பாலு மகேந்திரா நூலகம்** என்பது இலங்கையின், கிளிநொச்சியில் உள்ள திரைப்படத் துறைக்காக அமைக்கப்பட்ட இலாப நோக்கற்ற ஒரு சுயாதீன நூலகம் ஆகும்.

வரலாறு
------

2020 ஆம் ஆண்டு மே மாதத்தில் கொரோனா வைரசு பெருந்தொற்று நிலவிய காலத்தில் இலங்கையின் வடக்கு கிழக்கு மாகாணத்தின் இளைஞர்கள் ஒன்றிணைந்து *பட்டறை* என்ற பெயரில் திரைப்பட பயிற்சி பட்டறையை கானொளி மூலமாக சுமார் நான்கு மாதங்கள் நடத்தினார்கள். இதில் இதில் இலங்கையிலிருந்தும், தமிழகத்திலிருந்தும் பலர் இணைய வழியில் கலந்து கொண்டனர். இதன் முடிவில் கிடைத்த உந்துதலின் விளைவாக 2020 திசம்பரில் இந்த நூலம் துவக்கப்பட்டுள்ளது. நூலகத்துக்கு ஈழத்தில் பிறந்து திரையுலகில் புகழ்பெற்றவரான பாலு மகேந்திராவின் பெயர் சூட்டப்பட்டது. இந்த நூலகத்தின் துவக்க விழாவின் கானொளி வாயிலாக ஈரானிய இயக்குநர் மஜீத் மஜிதி, சிங்கள திரைப்பட இயக்குநரான பிரசன்ன விதானகே, பாரதிராஜா, இலங்கை நாடக ஆளுமையான மௌனகுரு சின்னையா ஆகியோர் கலந்துகொண்டனர். 

இந்த நூலகம் துவக்கப்பட்ட குறுகிய காலத்திலேயே 10,000 நூல்களும், குறுவட்டுகளும் சேகரிக்கபட்டுள்ளன.

இணையதளம்
--------

* balumahendralibrary

குறிப்புகள்
-----------

1. ↑  பாலு மகேந்திராவுக்கு ஓர் உணர்வுபூர்வ அர்ப்பணம்!, கட்டுரை இந்து தமிழ், மீரா சீனிவாசன், 2021 மார்ச் 12
**பார் அட் லா** (Bar at Law) அல்லது **பாரிஸ்டர்**  என்பவர் ஐக்கிய இராச்சியத்தில் வகைப்படுத்தப்பட்டுள்ள வழக்கறிஞர் ஆவர்.இவர்கள் கட்சிக்காரர்களின் நேரடி பிரதிநிதியாக செயல்பட இயலாதமையால் **வழக்குரைஞர் (சாலிசிடர்)** என்றழைக்கப்படுகின்ற வழக்கறிஞர்களிடமிருந்து வேறுபடுகின்றனர்.இவர்கள் சட்ட நிபுணர்களாக இருந்து நீதிமன்ற வழக்காடலில் வழக்குரைஞரின் அழைப்பின் பேரில் உதவி புரிகின்றனர். வழக்கறிஞர்கள் சங்கம் (பார்)அல்லது இங்கிலாந்து அல்லது வேல்சில் கோர்ட் இன்கள் (Inn of court) எனப்படும் தொழில்முறை சங்கங்கள் இவர்களது தேர்வு,நடத்தை மற்றும் பயிற்சி முதலியவற்றைக் கட்டுப்படுத்துகின்றன.

ஐக்கிய இராச்சியத்தின் கோர்ட் இன்கள் கட்டற்ற பாரிஸ்டர் சங்களாகும்.விடுதலைக்கு முந்தைய இந்தியாவில் இங்கிலாந்து சென்று இத்தகைய இன் ஒன்றில் சேர்ந்து சட்டப்பயிற்சி பெற்றவர் பார் அட் லா என அறியப்பட்டனர்.இன் ஒன்றில் எடுத்துக்கொள்ளப்பட்ட ஒருவரே வழக்கறிஞர் சங்கத்தில் சேர அனுமதிக்கப்பட்டனர். தற்போது இந்தியாவில் பார் அட் லா என்ற முறைமை வழக்கத்தில் இல்லை.

வெளியிணைப்புகள்
---------------

|  |  |
| --- | --- |
| Search Wiktionary | விக்சனரியில் ***பாரிஸ்டர்*** என்னும் சொல்லைப் பார்க்கவும். |

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***பார் அட் லா*** உள்ளது.
#### ஆத்திரேலியா

* ஆத்திரேலியாவில் பாரிஸ்டர்கள்
* நியூ சௌத்வேல்ஸ் வழக்கறிஞர் சங்கம்
* விக்டோரியாவின் வழக்கறிஞர் சங்கம்
* குயின்ஸ்லாந்தின் வழக்கறிஞர் சங்கம்
* தென் ஆத்திரேலியாவின் வழக்கறிஞர் சங்கம்
* மேற்கு ஆத்திரேலியாவின் வழக்கறிஞர் சங்கம்

#### ஐக்கிய இராச்சியம் மற்றும் அயர்லாந்து

* பாரிஸ்டர்களுக்கான இதழ்
* த இன்னர் டெம்பிள்
* வழக்கறிஞர் சங்க மன்றம்
* வட அயர்லாந்தின் வழக்கறுஞர் சங்க நூலகம் பரணிடப்பட்டது 2013-01-02 at the வந்தவழி இயந்திரம்
* இசுகாட்லாந்து வழக்கறிஞர்கள்
* ஐரிஷ் பார் கவுன்சில்

#### பிற நாடுகள்

* வழக்கறிஞர் சங்கம் ஹாங்காங்
* கனடா பார் சங்கம் பரணிடப்பட்டது 2007-10-24 at the வந்தவழி இயந்திரம்

மேற்கோள்கள்
-----------

1. ↑  Daniel Duman, *The English & Colonial Bars in the 19th Century* (Routledge: London, 1983) ISBN 0856644684, 9780856644689
**பாலி-ராஜா** (*Baliraja*) (ஆட்சி சுமார் 986-990 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். இவர் பரமார மன்னன் முன்ஜாவுடன் மோதலில் ஈடுபட்டார். இரு தரப்பினரும் வெற்றி பெற்றனர்.

ஆட்சி
-----

பாலிராஜா அவரது முன்னோடி சோபிதாவின் மகனாவார்.

தந்தையின் ஆட்சிக் காலத்தில் தொடங்கிய சகமான- பரமாரர் மோதல் இவரது ஆட்சியிலும் தொடர்ந்தது.  இவரது வழித்தோன்றலின் சுந்தா மலைக் கல்வெட்டின் படி, இவர் பரமார மன்னன் முன்ஜாவை தோற்கடித்தார். மறுபுறம், பரமார அரசவைக் கவிஞர் பரிமளா இந்தப் போரில் முஞ்சா வெற்றி பெற்றதாகக் கூறுகிறார். பரிமளாவின் கூற்றுப்படி, முஞ்சா கூர்ஜர ஆட்சியாளரையும் தோற்கடித்தார். அவர் மாருவின் ஆட்சியாளரிடம் தஞ்சம் அடைய வேண்டியிருந்தது. இங்கே, கூர்ஜர ஆட்சியாளர் சோலாங்கிய மன்னன் மூலராஜாவுடன் அடையாளம் காணலாம். மாருவின் ( மார்வார் பிரதேசம் ) ஆட்சியாளரின் அடையாளம் உறுதியாகத் தெரியவில்லை. ஆனால் அவர் அநேகமாக பாலிராஜாவாக இருக்கலாம். 

பாலிராஜா வாரிசு இல்லாமல் இறந்துவிட்டதாகத் தெரிகிறது. இவருக்குப் பிறகு இவரது தந்தைவழி மாமா விக்ரகபாலன் ஆட்சிக்கு வந்தார்.

சான்றுகள்
---------

1. ↑  R. B. Singh 1964.
2. 1 2  R. B. Singh 1964, ப. 239.
3. ↑  Dasharatha Sharma 1959, ப. 122.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**அமி ஜே. பர்கர்** *(Amy J. Barger)* (பிறப்பு: ஜனவரி 18, 1971) ஓர் அமெரிக்க வானியலாளர் ஆவார். இவர் மிகத் தொலைவான வான்பொருள்களாகிய குவேசார்கள், கருந்துளைகள் போன்றவற்றின் ஆய்வுகளில் பல கண்டுபிடிப்புகளை நிகழ்த்தியுள்ளார். இவர் அருகில் உள்ள பால்வெளிகளின் கருந்துளைகள் பெரியவை மட்டுமன்றி, மிக அண்மையில் உருவாகியவை எனக் காட்டினார். இவர் பிற ஆய்வாளரோடு இணைந்து தொலைவில் அமைந்த பால்வெளிகளைச் சார்ந்த கண்டுபிடிப்புகளைக் கண்டறிந்தார். இவர் இப்போது விசுகான்சின்-மாடிசன் பல்கலைக்கழகப் பேராசிரியராக உள்ளார்.

இவர் 1997 இல் கேம்பிரிட்ஜ் பலகலைக்கழகத்தின் கிங்சு கல்லூரியில் மார்ழ்சல் ஆய்வாளராக இருந்து வானியலில் முனைவர் பட்டம் பெற்றார். தொடர்ந்து இவர், தொலைவாக உள்ள பால்வெளிகளின் தோற்ரமும் புறவடிவமும் குறித்து மார்ப்சு கூட்டுறவுத் திட்டத்தில் பணிபுரிந்தார். இவர் பல விருதுகளும் ஆய்வுநல்கைகளும் பெற்றுள்ளார். இவற்றில் வானியலுக்கான 2001 ஆம் ஆண்டின் ஆன்னி ஜம்ப் கெனான் விருதும் அடங்கும். இவர் 2002 இல் வானியலுக்கான நியூட்டன் இலேசி பியர்சு பரிசை அமெரிக்க வானியல் கழகத்தில் இருந்து பெற்றார். இவர் 2007 இல் அமெரிக்க இயற்பியல் கழகத்தில் இருந்து மரிய கோய்ப்ர்ட் விருதைப் பெற்றுள்ளார். இவர் 2002 இல் 2002 சுலோவன் ஆய்வுநல்கையும் 2003 இல் டேவிட், உலூசில்லே பக்கார்டு ஆய்வுநல்கையும் பெற்றார்.
இவர் 2017 இல் அமெரிக்க அறிவியல் மேம்பாட்டுக் கழகத்தின் உறுப்பினராகத் தேர்வு செய்யப்பட்டார்.

குறிப்புகள்
-----------

1. ↑  "The Morphs" Durham University, United Kingdom
2. ↑  "Annie J. Cannon Award in Astronomy". American Astronomical Society. September 13, 2013 அன்று பார்க்கப்பட்டது.
3. ↑  "Newton Lacy Pierce Prize in Astronomy". American Astronomical Society. பிப்ரவரி 11, 2013 அன்று மூலம் பரணிடப்பட்டது. September 13, 2013 அன்று பார்க்கப்பட்டது.
4. ↑  "2007 Maria Goeppert Mayer Award Recipient: Amy Barger". American Physical Society. September 13, 2013 அன்று பார்க்கப்பட்டது.
5. ↑  *2017 Fellows*, American Association for the Advancement of Science, 2017-12-01 அன்று மூலம் பரணிடப்பட்டது, 2017-11-20 அன்று பார்க்கப்பட்டது

வெளி இணைப்புகள்
---------------

* Popular Science
* Outreach
* Dr. Barger's personal webpage
**ஐ-1கே** (I-1K) இன்சாட்-1000 என்றும் அழைக்கப்படுகிறது. இது இஸ்ரோவினால் தயாரிக்கப்படும் செயற்கைக்கோள் ஆகும். இதை ஆந்திரிக்சு கழகம் சந்தைப்படுத்துகிறது. இவ்வகை செயற்கைக்கோள்கள் எடை குறைந்த புவிநிலை செயற்கைக்கோள்கள் ஆகும். இவை பொதுவாக நிலப்பரப்பையும் காலநிலையையும் அறியப் பயன்படுத்தப்படுகின்றன.

வடிவமைப்பு
----------

ஐ-1கே வகை செயற்கைக்கோள்கள் சுமார் 1,050 முதல் 1,100 கிலோகிராம் எடை கொண்டவை. இதன் வடிவம் 1.505 மீ × 1.476 மீ × 1.530 மீ ஆகும். இதற்குத் தேவையான மின்திறன் 500 முதல் 1000 வாட்டுகள். இதன் ஆயுட்காலம் 7 முதல் 12 ஆண்டுகள்.

ஐ-1கே செயற்கைக்கோள்கள்
----------------------

இதுவரை,

* கல்பனா-1
* மங்கள்யான்
* ஐ.ஆர்.என்.எஸ்.எஸ்-1ஏ
* ஜிசாட்-12

ஆகிய செயற்கைக்கோள்கள் இந்த வகையில் ஏவப்பட்டுள்ளன.

இதையும் பார்க்கவும்
-------------------

* ஐ-2கே
* ஐ-3கே
* ஐ-4கே

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-02-20 அன்று மூலம் பரணிடப்பட்டது. 2015-03-29 அன்று பார்க்கப்பட்டது.
2. ↑  "INSAT 1000 spacecraft bus" (PDF). Antrix Corporation. செப்டம்பர் 23, 2015 அன்று மூலம் (PDF) பரணிடப்பட்டது. December 30, 2013 அன்று பார்க்கப்பட்டது.
**பிரெடெரிக் ஜேம்சு கார்கிரீவுசு** *(Frederick James Hargreaves)* (10 பிப்ரவரி 1891 – 4 செப்டம்பர் 1970) ஒரு பிரித்தானிய வானியலாளரும் ஒளிநுட்பரும் ஆவார்.

இவர் பிரித்தானியாவில் மிகவும் புகழ்பெற்ற ஒளிநுட்பவியலாளர் ஆவார். இவர் வானியல் தொலைநோக்கிகளுக்கான ஆடியாக்கத்திலும் ஓளிநுட்பத்திலும் வல்லுனர் ஆவார். இவர் வியாழன் வளிமண்டல வட்டாரங்களிலும் பட்டைகளிலும் நிகழும் கொந்தளிப்புகளைத் தொடர்ந்து விரிவாக நோக்கீடுகள் செய்து அவற்றின் வரைபடங்களை வரைந்துள்ளார்.

இவர் 1942 முதல் 1944 வரை பிரித்தானிய வானியல் கழகத் தலைவராக இருந்துள்ளார்.

இவர் காக்சு கார்கிரீவுசு-தாம்ப்சன் குழுமத்தை உருவாக்கி அதில் பங்கு தாரர் ஆனார். இதற்கான கட்டிடத்தைச் சுசக்சில் உள்ள பிரைட்டன் நகரப் பிரெசுட்டன் பார்க்கு அருகில் அமைந்த முதன்மை வழித்தடத்தின் வளாகத்தில் எழுப்பினார். பின்னர், கேன்கில் அசிலம் வளாகத்து சுரங்க ஆழ்மட்ட வான்படை முற்றுகை எண் 4 அமைவிடத்துக்கு நல்ல சூழலுக்காக மாற்றினார். அவ்வளாகம் ஆடிகளுக்குச் செம்மையாகச் சாணைபிடிக்கவும் துல்லியமாக மேற்பரப்புத் தொடர்ச்சியை உருவாக்கவும் சிறந்த இடமாகவும் அதிர்வேதும் அற்றதாகவும் அமைந்தது. இது 1952 முதல் 1970 வரை அங்கு செயற்பட்டது. இங்கு செய்த ஆடிகள் பட்டறைகளில் பின் வந்த உயர் முன்னேற்ற ஓர்தல் கருவிகளால் சரிபார்த்தபோது, கார்க்கிரீவுசு கைவெட்டு ஆடிகள் சோடிய ஒளி அலைநீளம் மூன்றளவுக்குத் துல்லியமாக இருத்தல் கண்டறியப்பட்டது.

இவர் 1936 முதல் 1994 வரை நார்மன் பிழ்சர் தொலைநோக்கி ஆக்கக் குழுமத்துக்குக் கேன்கில் சுரங்கத்தில் ஆடியாக்கப் பயிற்சி அளித்துள்ளார். நார்மன் பிழ்சர் வான்காணகம் சுரேவில் உள்ள கென்லியில் அமைக்கப்பட்டுள்ளது.

தகைமைகளும் விருதுகளும்
----------------------

* இவர் 1938 இல் ஜாக்சன் குவில்ட்டு பதக்கத்தைப் பெற்றார்.
* நிலாவின் கார்கிரீவுசு குழிப்பள்ளம் இவரது நினைவாகப் பெயரிப்பட்டது.

நூல்தொகை
--------

* *The size of the universe*, 1948, Penguin Books.
* *A Description of a Reflecting Telescope with Unusual Features*, Quarterly Journal of the Royal Astronomical Society, 3 (March 1962) 25-30.
* *A Home-made Equatorial*, The Observatory, 49 (Oct. 1926) 299-302.
* *The Northumberland Telescope at Cambridge Observatory*, The Observatory 60 (Dec. 1937) 322-325.
* *Obituary* QJRAS 12 (1971), p.336
* *Obituary* JBAA 82 (1971), p.43
**கலிப்** (உருது: غاؔلب; இந்தி:  ग़ालिब) இயற்பெயர் "மிர்சா ஆசத்துல்லா பய்க் கான்" (உருது: مرزا اسد اللہ بیگ خان; இந்தி: मिर्ज़ा असदुल्लाह् बेग ख़ान) (27 டிசம்பர் 1797 – 15 பிப்ரவரி 1869) என்பவர் முகலாயப் பேரரசின் கடைசி ஆண்டுகளில் ஒரு முக்கியமான உருது மற்றும் பாரசீக மொழிக் கவிஞர் ஆவார். இவர் முகலாயச் சகாப்தத்தின் கடைசிப் பெரிய கவிஞர் ஆவார். இவர் இந்தியா மற்றும் பாக்கித்தானில் மட்டும் அல்லாது இந்தி மொழி பேசும் புலம்பெயர்ந்தோரின் நடுவிலும் பிரபலமானவராக உள்ளார். இவரது வாழ்நாளில் முகலாயப் பேரரசு மறையத் தொடங்கியது. பிரித்தானியாவால் இடமாற்றம் செய்யப்பட்டது. கடைசியாக 1857ல் சிப்பாய்க் கிளர்ச்சியின் தோல்விக்குப் பிறகு பதவி இறக்கப்பட்டது. இதைப் பற்றியும் இவர் எழுதியுள்ளார்.

வாழ்க்கை
--------

கலிப்பின் மாளிகை, தற்போது ஒரு அருங்காட்சியகம், பள்ளிமரன், பழைய தில்லி
மிர்சா கலிப்பின் ஆடைகள், கலிப் அருங்காட்சியகம்
ஒரு சிறப்பு நினைவுச் சின்ன அட்டை.
இவர் அய்பக் துருக்கியர்களின் வழிவந்தவர் ஆவார். அய்பக் துருக்கியர்கள் செல்ஜுக் மன்னர்களின் வீழ்ச்சிக்குப் பிறகு சமர்கந்திற்கு இடம்பெயர்ந்தனர். இவரது தந்தைவழி தாத்தா மிர்சா கோகன் பய்க் கான் ஒரு செல்ஜுக் துருக்கியர் ஆவார். அவர் அகமது ஷாவின் (1748-54) ஆட்சிக்காலத்தின்போது சமர்கந்தில் இருந்து இந்தியாவிற்குக் குடிபெயர்ந்தார். லாகூர், தில்லி மற்றும் ஜெய்ப்பூர் ஆகிய இடங்களில் பணியில் இருந்தார். பகசு (புலந்சாகர், உ.பி.) துணை மாவட்டம் அவருக்கு வழங்கப்பட்டது. அவர் கடைசியாக ஆக்ரா, உ.பி.யில் குடியேறினார். அவருக்கு நான்கு மகன்கள் மற்றும் மூன்று மகள்கள் இருந்தனர். மிர்சா அப்துல்லா பய்க் கான் மற்றும் மிர்சா நசுருல்லா பய்க் கான் ஆகியவை அவரது இரண்டு மகன்களின் பெயர்கள் ஆகும். கலிப்பின் தந்தையான மிர்சா அப்துல்லா பய்க் கான் இவரது தாயான காஷ்மீர் இன இசாத்-உத்-நிசா பேகத்தைத் திருமணம் செய்து கொண்டார். பிறகு இருவரும் அவரது மாமனாரின் இல்லத்தில் வசித்தனர். இவரது தந்தை முதலில் லக்னோ நவாப்பிடமும் பிறகு ஐதராபாத் நிசாமிடமும் பணியாற்றினார். 1803ல் அல்வரில் நடந்த போரில் இறந்தார். ராஜ்கரில் (அல்வர், இராஜஸ்தான்) புதைக்கப்பட்டார். அப்போது கலிப்புக்கு ஐந்து வயதாகி இருந்தது. இவர் முதலில் இவரது மாமா மிர்சா நசுருல்லா பய்க் கானால் வளர்க்கப்பட்டார். இவர் தன் பதிமூன்றாம் வயதில் உம்ரோ பேகத்தைத் (பெரோஸ்பூர், சிர்கா நவாப்பின் சகோதரரான நவாப் இலாஹி பக்சின் மகள்) திருமணம் செய்தார். பிறகு இவர் தன் தம்பி மிர்சா யூசுப் கானுடன் தில்லிக்கு இடம்பெயர்ந்தார். இவரது தம்பிக்கு சிறுவயதிலேயே மனப்பித்து ஏற்பட்டது. 1857 கிளர்ச்சியின் போது இவரது தம்பி இறந்தார். இவருக்குப் பிறந்த ஏழு குழந்தைகளும் சிறுவயதிலேயே இறந்தன. இவர் தனது ஒரு கடிதத்தில் திருமணத்தை இரண்டாவது சிறைதண்டனை என்று குறிப்பிட்டுள்ளார். முதல் தண்டனை என்று வாழ்க்கையைக் குறிப்பிட்டார். வாழ்க்கை என்பது வலிமிகுந்த போராட்டம், அப்போராட்டம் வாழ்க்கை முடியும்போதுதான் முடிகிறது என்ற கருத்து இவரது கவிதகளின் முக்கியமான கருத்தாக இருந்துள்ளது.

உசாத்துணை
---------

1. ↑  
வர்மா, பவன் (1989). *கலிப், மனிதன், காலங்கள்*. புது தில்லி: பென்குயின் புத்தகங்கள். பக். 86. பன்னாட்டுத் தரப்புத்தக எண்:0-14-011664-8.
2. ↑  "மிர்சா ஆசத்துல்லா கான் கலிப்". பிரித்தானிகா. டிசம்பர் 27, 2017 அன்று பார்க்கப்பட்டது.
**அலூசியன் தீவுகள்** (*Aleutian Islands*) என்பவை வடக்கு பசிபிக் பெருங்கடலில் உள்ள முன்னூறிற்கும் மேற்பட்ட தீவுகளை உள்ளடக்கிய ஒரு தீவுக் கூட்டம் ஆகும். இவற்றின் மொத்தப் பரப்பளவு 6,821 சதுர மைல் (17,666 கிமீ²). அலாஸ்கா குடாவில் இருந்து மேற்கே 1,200 மைல் (1,900 கிமீ) வரை பரந்துள்ளது. இத்தீவுக் கூட்டத்தின் பெரும் பகுதி அலாஸ்காவில் இருந்தாலும், மேற்குப் பக்கத்தின் கடைசிப் பகுதியில் ஒரு சிறிய கொமண்டாஸ்கி தீவுகள் ரஷ்யாவில் உள்ளது. மொத்தம் 57 எரிமலைகள் இத்தீவுக் கூட்டத்தில் உள்ளன. 1867ம் ஆண்டுக்கு முன்னர் இவை கத்தரீன் தீவுக்கூட்டம் என்றழைக்கப்பட்டன.

விண்ணில் இருந்து அலூசியன் தீவுகளின் தோற்றம்
அலூசியன் தீவுகளில் உனலாஸ்கா தீவு

மக்கள்
------

இத்தீவுகளில் உள்ள பழங்குடியினர் தம்மை *உனாங்கன்* என அழைக்கின்றனர். இவர்கள் பெரும்பாலும் "அலூட்" என அழைக்கப்படுகின்றனர். இவர்கள் பேசும் மொழி அலூட் மொழி ஆகும். இம்மொழி எஸ்கிமோ-அலூட் மொழிக் குடும்பத்தைச் சேர்ந்தது. இம்மொழிக் குடும்பம் வேறு எந்த மொழியுடனும் தொடர்புடையதல்ல.

2000 இல் இத்தீவுகளின் மொத்த மக்கள் தொகை 8,162 ஆகும். இவர்களில் 4,283 பேர் உனலாசுக்கா தீவில் வாழ்கின்றனர்.

மேற்கோள்கள்
-----------

1. ↑  The Editors of Encyclopædia Britannica (18 December 2015). "Aleutian Islands". Encyclopædia Britannica. 6 February 2017 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***அலூசியன் தீவுகள்*** என்ற இடத்திற்கான பயண வழிகாட்டி உள்ளது. |

விக்கிமீடியா பொதுவகத்தில்,  
 ***அலூசியன் தீவுகள்***   
என்பதின் ஊடகங்கள் உள்ளன. 

* U.S. Coast Pilot 9, Chapter 7, Aleutian Islands பரணிடப்பட்டது 2015-01-09 at the வந்தவழி இயந்திரம்
* U.S. Geological Survey Geographic Names Information System: அலூசியன் தீவுகள்
* Seattle to Aleutian Island Expedition

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி
* Israel
* United States
* யப்பான்
* செக் குடியரசு

 |
| மற்றவை | 
* NARA

 |
**பிரெடி வினைப்பொருள்** (*Froehde reagent*) என்பது ஒரு எளிய குறியீடாக,சோதனையாகப் பயன்படுத்தப்படுகிறது, அல்கலாய்டுகள், குறிப்பாக ஓபியாய்டுகள் மற்றும் பிற சேர்மங்களை உத்தேசமாக அடையாளம் காணப்படுகிறது. இது சூடான, அடர் கந்தக அமிலத்தில் கரைக்கப்பட்ட மாலிப்டிக் அமிலம் அல்லது மாலிப்டேட் உப்பு கலவையால் ஆனது. பின்னர் அது சோதனை செய்யப்படும் பொருள் மீது சொட்டப்படுகிறது.

100 மில்லி சூடான, அடர் (95-98%) கந்தக அமிலத்தை 0.5 கிராம் சோடியம் மல்லிபிடேட் அல்லது மாலிபிடிக் அமிலத்தில் சேர்ப்பது அமெரிக்க நீதித்துறையின் தயாரிப்பு முறையாகும்.

வர்ஜினியாவின் தடய அறிவியல் துறை 100 மில்லி செறிந்த H2SO4-இற்கு 0.5 கிராம் அமோனியம் மலிபிடேட்டைப் பயன்படுத்துகிறது.

வெப்பப்படுத்தப்படாத கந்தக அமிலம் குறைந்த அபாயகரமான முறையில் தயாரிப்பதற்குப் பயன்படுத்தப்படலாம், ஆனால் மாலிப்பிடேட் கரைவதற்கு 2-4 மணி நேரம் அனுமதிக்கப்பட வேண்டும்.

மேற்கோள்கள்
-----------

1. ↑  "Color Test Reagents/Kits for Preliminary Identification of Drugs of Abuse" (PDF). *Law Enforcement and Corrections Standards and Testing Program*. July 2000. 2011-07-24 அன்று பார்க்கப்பட்டது.
2. ↑  "Controlled Substances Procedures Manual" (PDF). *Virginia Department of Forensic Science*. 2013. 2013-08-13 அன்று மூலம் (PDF) பரணிடப்பட்டது. 2013-08-06 அன்று பார்க்கப்பட்டது.
**அமி பார் மிளினார்** *(Amy Barr Mlinar)* ஓர் அமெரிக்கப் புவியியற்பியலாளர் ஆவார். இவர் பனிக்கட்டி வான்பொருள் உருவாக்க ஆய்வுக்காகப் பெயர்பெற்றவர் ஆவார். இவர் தேசியக் கல்விக்கழகங்களின் வானுயிரியல், கோள் அறிவியல் சார்ந்த நிலைக்குழுவின் உறுப்பினர் ஆவார். இவர் நாசாவின் ஐரோப்பா நிலா படம்பிடிப்பு அமைப்புக்கும் இரீசன் (REASON) கருவிகளுக்கும் இணை ஆய்வாளராக உள்ளார்.

இளமையும் கல்வியும்
------------------

அமி பார் கலிபோர்னியாவில் உள்ள பாலோ ஆல்ட்டோவில் பிறந்தார். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் 2000 இல் பெற்றார். இவர் தன் பட்டமேற்படிப்பைகொலராடோ பவுல்டர் பல்கலைக்கழகத்தில் மேற்கொண்டு 2002 இல் முதுவர் பட்ட்த்தையும் 2004 இல் முனைவர் பட்ட்த்தையும் பெற்றார்.

வாழ்க்கையும் ஆய்வும்
--------------------

இவர் 2005 இல் புனித உலூயிசு வாழ்சிங்டன் பல்கலைக்கழகத்தில் முதுமுனைவர் ஆய்வாளராகச் சேர்ந்தார். பிறகு 2006 இல் சவுத்வெசுட்டு ஆராய்ச்சி நிறுவனத்துக்கு சென்று 2011 வரை அங்கிருந்தார். பிறகு இவர் பிரவுன் பல்கலைக்கழகத்தில் பணியில் சேர்ந்தார். பின்னர், 2015 இல் கோள் அறிவியல் நிறுவனத்துக்குச் சென்றார். அங்கு இவர் 2016 இல் இருந்து முதுநிலை அறிவியலாளராக உள்ளார். இவரது ஆய்வு காலிசுட்டொ நிலாவின் தோற்ரத்தையும் என்சிலாடசின் நிலநடுக்க்ச் செயல்பாட்டையும் பிந்தைய அடர்மொத்தலையும் உள்ளடக்குகிறது.

வெளியீடுகள்
-----------

* Barr, Amy C.; Canup, Robin M. (24 January 2010). "Origin of the Ganymede–Callisto dichotomy by impacts during the late heavy bombardment". *Nature Geoscience*. doi:10.1038/ngeo746. Bibcode: 2010NatGe...3..164B. .
* Barr, Amy C.; McKinnon, William B. (27 February 2007). "Convection in ice I shells and mantles with self-consistent grain size". *Journal of Geophysical Research* **112** (E2). doi:10.1029/2006JE002781. Bibcode: 2007JGRE..112.2012B.
* Pappalardo, Robert T.; Barr Mlinar, Amy (2004). "The origin of domes on Europa: The role of thermally induced compositional diapirism". *Geophysical Research Letters* **31** (1). doi:10.1029/2003GL019202. Bibcode: 2004GeoRL..31.1701P.

மேற்கோள்கள்
-----------

1. 1 2 3  "Dr. Amy C. Barr Mlinar | Planetary Science Institute". *www.psi.edu*. 2016-06-16 அன்று பார்க்கப்பட்டது.
2. 1 2 3  "Amy Barr | News from Brown". *news.brown.edu*. 2016-06-16 அன்று பார்க்கப்பட்டது.
3. ↑  "Planetary Science Institute Researchers to Study Jupiter's Moon Europa | Planetary Science Institute". *www.psi.edu*. 2016-06-16 அன்று பார்க்கப்பட்டது.
4. ↑  Than, Ker. "Does Icy Pluto Have a Hidden Ocean? New Horizons Offers New Clues". *Smithsonian*. 2016-06-16 அன்று பார்க்கப்பட்டது.

வெளி இணைப்புகள்
---------------

* Women in Planetary Science interview with Barr Mlinar
**ஏவ்சு தீவு** *(Aves Island)* என்பது அந்தமான் தீவுகளில் உள்ள ஒரு தீவு ஆகும். இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகள் நாட்டின்  வடக்கு மற்றும் மத்திய அந்தமான் மாவட்ட நிர்வாகத்திற்கு உட்பட்ட பகுதியாகும். அந்தமான் நிக்கோபார் தீவுகளின் தலைநகரம் போர்ட் பிளேரில் இருந்து வடக்காக 140 கிலோமீட்டர் தொலைவில் ஏவ்சு தீவு அமைந்துள்ளது.

புவியியல்
---------

12° 54′ 54″ வடக்கு மற்றும் 92° 56′ 6″ கிழக்கு என்ற அடையாள ஆள்கூறுகளில், மாயாபந்தர் நகரத்திற்கு கிழக்கே 3.5 கிலோமீட்டர் தொலைவில் ஏவ்சு தீவு அமைந்துள்ளது. ஏவ்சு கலங்கரை விளக்கம் 2008 ஆம் ஆண்டில் நிறுவப்பட்டது.

நிர்வாகம்
---------

தென்னை சாகுபடி கூட்டுறவு சங்கத்திற்கு.. 
சொந்தமான ஏவ்சு தீவு மாயாபந்தர் தாலுக்கா நிர்வாகத்தின் கீழுள்ள ஒரு பகுதியாக இயங்குகிறது

போக்குவரத்து
------------

மாயாபந்தர் நகரத்திலிருந்து 20 நிமிடப் படகுப் பயணத் தூரத்தில் ஏவ்சு தீவு அமைந்துள்ளது .

சுற்றுலா
--------

தடித்த தென்னை மரங்களின் நிழலில், நீர் மற்றும் சூரிய ஒளியில் நினைவதற்கும் உல்லாசமாக காற்று வாங்கவும் ஏற்ற ஒரு இடமாக ஏவ்சு தீவு இருக்கிறது.

மக்கள் தொகையியல்
----------------

இத்தீவுகளில் உள்ள ஒரேயொரு கிராமத்தில் ஒரு குடும்பம் மட்டுமே வசிக்கிறது. எழுத்தறிவு சதவீதம் 100% ஆகும். 

மக்கள்தொகையியல் (2011 கணக்கெடுப்பு)|  | மொத்தம் | ஆண்கள் | பெண்கள் |
| --- | --- | --- | --- |
| மக்கள்தொகை | 2 | 2 | 0 |

விவசாயம் செய்து வரும் இவர்கள் நெல், காய்கறிகள், தென்னை தோட்டப்பயிர்கள், மலை தோட்டப்பயிர்கள் முதலியவற்றைப் பயிடுகின்றனர் 
.

மேற்கோள்கள்
-----------

1. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
2. ↑  "Government of India, Directorate General of Lighthouses and Lightships". www.dgll.nic.in. 2016-10-18 அன்று பார்க்கப்பட்டது.
3. 1 2
4. ↑  "DEMOGRAPHIC – A&N ISLANDS" (PDF). andssw1.and.nic.in. 2017-08-28 அன்று மூலம் (PDF) பரணிடப்பட்டது. 2016-09-23 அன்று பார்க்கப்பட்டது.
5. ↑  Video
6. 1 2  "District Census Handbook - Andaman & Nicobar Islands" (PDF). *2011 Census of India*. Directorate of Census Operations, Andaman & Nicobar Islands. 2015-08-01 அன்று மூலம் (PDF) பரணிடப்பட்டது. 2015-07-21 அன்று பார்க்கப்பட்டது.
7. ↑  "crops" (PDF). 2016-12-21 அன்று மூலம் (PDF) பரணிடப்பட்டது. 2017-02-02 அன்று பார்க்கப்பட்டது.
8. ↑  guide
**ஏவிளம்பி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பதோதோராம் ஆண்டாகும். இந்த ஆண்டை செந்தமிழில் **பொற்றடை** என்றும் குறிப்பர்

ஏவிளம்பி ஆண்டு வெண்பா
---------------------

விளம்பி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா

   

ஏவிளம்பி மாரியற்பமெங்கும் விலைகுறைவாம்  

பூவல்விளை வரிதாம் போர் மிகுதி சாவுதிகம்  

ஆகுமமே வேந்தரணியாயமே புரிவார்  

வேகுமே மேதினி தீ மேல்.

இந்த வெண்பாவின்படி இந்த ஆண்டில் மழை குறையும், அதனால் உணவு விளைச்சலும் உற்பத்தியும் குறையும், ஆனால் விலைவாசியும் குறையும், விபத்துகளாலும், போராலும் உயிரிழப்புகள் கூடுதலாகும். நாடாளுபவர்கள் மனதிலே போர்க்குணம் கூடும். போர் மூளும், உலகெங்கும் தீ விபத்துகளும் மிகுதியாகும்.

இந்த ஆண்டின் நிகழ்வுகள்
-----------------------

* ந. ச. பொன்னம்பல பிள்ளை பிறப்பு

மேற்கோள்கள்
-----------

1. ↑  Shathyajith Nadesalingam. "சித்திரைப் புத்தாண்டு - ஏவிளம்பி வருடப் பிறப்பு - 13.04.2017 இரவு..." *கட்டுரை*.. 14 ஏப்ரல் 2017 அன்று பார்க்கப்பட்டது. External link in `|publisher=` (உதவி)
[*தொடர்பிழந்த இணைப்பு*]
2. ↑  ஜோதிஷபூஷண் வேங்கடசுப்பிரமணியன் (13 ஏப்ரல் 2017). "ஏவிளம்பி தமிழ்ப் புத்தாண்டு பொதுப் பலன்கள்: மேஷம், ரிஷபம், மிதுனம்". *கட்டுரை*. தி இந்து. 14 ஏப்ரல் 2017 அன்று பார்க்கப்பட்டது.